www.filiatrablog.blogspot.com: Προανακριτική μόνο για τον Γιώργο Παπακωνσταντίνου αποφάσισε η Βουλή\nΔίωρη «μάχη» Βενιζέλου-Τσίπρα\nΤης ψηφοφορίας προηγήθηκε μετωπική\nσύγκρουση μεταξύ των κ.κ. Βενιζέλου και\nΤσίπρα (Φωτογραφία: Eurokinissi )\nΠρόταση παραπομπής ΝΑΙ ΌΧΙ ΠΑΡΩΝΝΔ-ΠΑΣΟΚ-ΔΗΜΑΡ 265 6 3\nΔιαβάστε την ομιλία του αρχηγού του ΣΥΡΙΖΑΣφοδρή ήταν η επίθεση που εξαπέλυσε εναντίον του Ευάγγελου Βενιζέλου, τονίζοντας πως ανεξαρτήτως της έκβασης της σημερινής ψηφοφορίας ο ΣΥΡΙΖΑ πρόκειται να επανέλθει με τη σύσταση εξεταστικής επιτροπής.\nΔεν έμεινε τίποτα άλλο, έμεινε το ρεσάλτο με στόχο το ΠΑΣΟΚ, γιατί είναι ο εγγυητής της πολιτικής σταθερότητας. Γι' αυτό πρέπει να χτυπηθεί ο πρόεδρος του ΠΑΣΟΚ» είπε ο Βενιζέλος, κάνοντας λόγο για ομολογημένο στόχο -από στελέχη του ΣΥΡΙΖΑ- να πέσει η κυβέρνηση.\nΔιαβάστε την ομιλία του Ευάγγελου Βενιζέλου\nΟι τόνοι ανέβηκαν περαιτέρω στις δευτερολογίες των κ.κ. Βενιζέλου και Τσίπρα. Θέμα δημιουργήθηκε με το ενδεχόμενο που έθεσε ο πρόεδρος του ΠΑΣΟΚ να ζητηθεί για την εκταμίευση της επόμενης δόσης η υπογραφή του ΣΥΡΙΖΑ.«Θα ζητήσουν την υπογραφή σας»\n«Φαίνεται ότι ο κ. Τσίπρας έχει χάσει τον έλεγχο αυτών που λέει, παντελώς. Θέλω να επαναλάβω για να ακούσετε πιο καθαρά πώς τελείωσε την παρέμβασή του. Είπε: ‘Εμείς δεν θα πιεστούμε να υπογράψουμε για το δάνειο για τη δόση, γιατί πιέζονται και υπογράφουν αυτοί που τους έχουν οι ξένοι στο τσεπάκι τους, επειδή είναι στις λίστες της Siemens, της Λαγκάρντ κ.ο.κ'». «Ντροπή και αίσχος! Είστε επαγγελματίες ασυγκράτητοι συκοφάντες. Αυτό κάνατε και με την πρόταση κατηγορίας. Αυτό. Αυτό που έκανε τώρα ο κ. Τσίπρας είναι η περίληψη και η επιτομή της πολιτικής αθλιότητας» απάντησε ο Ευάγγελος Βενιζέλος.\n«Ποιος διακινούσε τα αντίγραφα; Ποιος τα έδωσε προς δημοσίευση σε συγκεκριμένο περιοδικό; Ποιος ενορχήστρωσε όλη αυτή την αθλιότητα εις βάρος μου; Δεν ξέρετε; Γιατί δεν απάντησε ο κ. Παππάς σε δημοσίευμα εβδομαδιαίας εφημερίδας το Σαββατοκύριακο που τον κατονομάζει ως προσωπικά υπεύθυνο για το μοίρασμα των αντιγράφων; Γιατί το λαλίστατο Γραφείο Τύπου του ΣΥΡΙΖΑ δεν απάντησε; Γιατί ο υπεύθυνος Τύπου του Γραφείου Τύπου του ΣΥΡΙΖΑ ο ίδιος προσωπικά πήγαινε σε δημοσιογράφους και έλεγε «έρχομαι με τα στοιχεία από τη Γαλλία, είναι μέσα η οικογένεια του Βενιζέλου»; Αυτά κάνατε. Και αυτά είναι η επιτομή της πολιτικής σκευωρίας» πρόσθεσε ο Ευάγγελος Βενιζέλος.«Κατανοεί κανείς το όριο της αυτοενοχοποίησης. Όταν όμως αυτό ξεπερνιέται και φτάνει στο όριο της αυτογελοιοποίησης, καλό είναι να συγκρατείται» ανταπάντησε ο Αλέξης Τσίπρας.\n«Φτάσαμε να έχουμε στερηθεί παντελώς την αίσθηση του χιούμορ» απάντησε ο Ε. Βενιζέλος. « Έχω άτυπα ψηφιακά αντίγραφα του υπουργείου Αμύνης. Δεν έχω το αντίγραφο του αμυντικού δόγματος που εισηγήθηκα στο ΚΥΣΕΑ; Δεν παίρνω τώρα ως αρχηγός κόμματος τα εμπιστευτικά σημειώματα του ΥΠΕΞ; Τι παραπάνω ήταν το άτυπο ψηφιακό αντίγραφο μιας λίστας που ερευνούσε το ΣΔΟΕ μεταξύ όλων των άλλων;» ανέφερε ο κ. Βενιζέλος.* Κατά της διάρκεια της συζήτησης δεν υπήρξαν τοποθετήσεις από τον πρωθυπουργό, Αντώνη Σαμαρά και τον πρόεδρο της Δημοκρατικής Αριστεράς, Φώτη Κουβέλη.


Η γιαγιά από την Αιτωλοκαρνανία που έφτασε τα 106 χωρίς να δει ποτέ γιατρό και φάρμακα αποκαλύπτει το μυστικό της μακροζωίας της ~ Απόρρητο\nPosted on 7:56 π.μ.\nΜπαίνοντας σε αυτό θαρρείς πως ανοίγεις ένα παράθυρο στο παρελθόν. Ένα παράθυρο σε μία άλλη Ελλάδα που ο χρόνος κυλά πιο αργά. Με λιγότερο άγχος. Μεγαλύτερες ευκαιρίες για σκέψη. Καθαρότερο αέρα. Αγνό φαγητό. Επαφή με τη φύση.\nΗ κουβέντα με τη μακροβιότερη γιαγιά της Μυρτιάς ξεκινά με ένα μικρό κέρασμα πικροδάφνης. Το πρόσωπό της γερασμένο μα το μυαλό «ξυράφι». Έχει ένα μικρό πρόβλημα στην ακοή και «μεταφραστή» το γιο της Νίκο. Το φύλακα άγγελό της. Είναι ο άνθρωπος που τη βοηθά να εξιστορήσει μνήμες από τη φρίκη των πολέμων, το παιδί που έχασε και έθαψε με τα χέρια της στον Β’ Παγκόσμιο Πόλεμο, τη μάχη της Μυρτιάς (10 Ιουλίου 1943) που έζησε βλέποντας τα γερμανικά αεροπλάνα να βομβαρδίζουν τον τόπο της.\n«Εδώ η ζωή είναι απλή. Όλα είναι απλά. Ο αέρας είναι καθαρός. Αυτά που τρώμε είναι αγνά. Το άγχος δεν έχει θέση εδώ και τα λεφτά έχουν μικρότερη αξία στον τόπο τούτο», λέει αφοπλιστικά. Η 106χρονη γιαγιά έχει δίπλα της από τη δεκαετία του 50’ ένα βιβλίο με τίτλο «Οι συνταγές του καλόγερου», που γράφτηκε από το Πατέρα Γυμνάσιο. Αν πάθει κάτι, όπως εξηγεί, το συμβουλεύεται λύνοντας με συνταγές της φύσης τις λιγοστές αρρώστιες που της έτυχαν. Πριν λίγο καιρό η Σταυρούλα Κατσαρού έπεσε και χτύπησε το χέρι της. Μόνης της έκατσε και το έδεσε σφιχτά πάνω και κάτω με δύο ξυλαράκια μέχρι που έγιανε.


My English School: December 2012\nμετάφραση: Αγγελική Τζαβάρα Η Γκρέις κοντεύει τα δέκα. Δεν είμαι σίγουρη πως συνέβη αυτό. Συνειδητοποιώ περισσότερο από ποτέ την κοριτσίστικη φύση της, την εφηβεία της που ανατέλλει και όλα τα πράγματα που θέλω να της μάθω. Μακάρι να μπορούσα με κάποιον τρόπο να ενσταλάξω αξίες και αρχές μέσα της, με τον ίδιο τρόπο που πιέζεις ένα κέρμα βαθιά μέσα στον μαλακό πηλό. Ξέρω πως δεν μπορώ· το καλύτερο που μπορώ να κάνω είναι να λέω, να γράφω και να ζω συνεχώς αυτές τις αρχές και αξίες.\n1.Δεν είναι δική σου δουλειά να κάνεις ευτυχισμένους τους ανθρώπους που αγαπάς. Εμένα, τον Μπαμπά, τον αδελφό σου, τους φίλους σου. Σου δίνω τον λόγο μου, δεν είναι δική σου δουλειά. Και η πικρή αλήθεια είναι πως δεν μπορείς, ακόμα κι αν ήθελες.\n2.Η έλλειψη φόβου με την οποία αντιμετωπίζεις κάθε σωματική πρόκληση είναι προτέρημα. Συνέχισε σε παρακαλώ να χρησιμοποιείς το κορμάκι σου για να τρέχεις, να πηδάς, να σκαρφαλώνεις και να κάνεις ρίψεις. Μου αρέσει να σε βλέπω να οργώνεις το γήπεδο ποδοσφαίρου, να κρέμεσαι με περηφάνια από τις μπάρες του μονόζυγου ή να σκαρφαλώνεις στα ψηλότερα κλαδιά ενός δέντρου. Υπάρχει συγχρόνως υγεία και μια αίσθηση κυριαρχίας στη σωματική δραστηριότητα και τις προκλήσεις της.\n3.Ποτέ μην φοβηθείς να μοιραστείς τα πράγματα που σε κάνουν να παθιάζεσαι. Μερικές φορές, για παράδειγμα,ντρέπεσαι που παίζεις ακόμα με κούκλες και ανησυχείς μήπως σε κοροϊδέψουν οι φίλες σου. Όποιος σε κοροϊδεύει για αυτά που σου αρέσουν να κάνεις δεν είναι αληθινός φίλος. Είναι δύσκολο να το καταλάβεις αλλά τόσο σημαντικό.\n4.Είναι αποδεκτό να διαφωνείς μαζί μου και με τους άλλους. Είσαι αρκετά μεγάλη για να έχεις δική σου γνώμη και θέλω να ακούω τη γνώμη σου. Το ίδιο και όσοι σε αγαπάνε. Βέβαια μην δίνεις μάχη για χάρη της μάχης όμως όταν νιώθεις ότι έχω άδικο να μου το λες. Με έχεις ακούσει να σου λέω πως έχεις δίκιο και με έχεις ακούσει να σου ζητώ συγνώμη για τη συμπεριφορά μου ή την άποψή μου όταν αντιλαμβάνομαι ότι ήταν λανθασμένες. Η δική σου άποψη είναι σημαντική και πολύτιμη. Μην ντρέπεσαι να την εκφράσεις.\n5.Είσαι τόσο όμορφη. Στο τωρινό σου πρόσωπο συνυπάρχουν το μωρό που ήσουν κάποτε και η νεαρή γυναίκα που γρήγορα γίνεσαι. Τα μάτια και το πηγούνι μου με το λακκάκι συνδυάζονται με τα χρώματα του πατέρα σου σε ένα μοναδικό άτομο, κάποια που είσαι μόνον εσύ. Βλέπω τα σύννεφα του μύθου της ομορφιάς που έχει κατασκευάσει η κοινωνία μας απειλητικά πάνω από το κεφάλι σου να αντανακλώνται στην αυξανόμενη αμηχανία σου. Σε ικετεύω μην αγνοήσεις τη δική σου ομορφιά, που σε μεγάλο βαθμό οφείλεται στο ότι είσαι τόσο αυθόρμητη.\n6.Το διάβασμα είναι ουσιαστικό στοιχείο της ζωής μας. Όπως ξέρεις, είναι το κεντρικό σημείο της απόλαυσης του ελεύθερου χρόνου μου. Είμαι απίστευτα περήφανη και ευχαριστημένη που σε βλέπω να μοιράζεσαι αυτήν την απόλαυση. Αυτή η ταύτιση που νιώθεις με τους ήρωες, η αίσθηση του να ξεγλιστράς σε έναν άλλο κόσμο, να χάνεσαι εκεί με τον καλύτερο τρόπο; Αυτά δεν τα χάνεις ποτέ. Καλωσόρισες.\n7.Εσύ δεν είσαι εγώ. Μοιάζουμε πολύ, όμως έχεις τη δική σου απολύτως προσωπικότητα, ολοσχερώς και πλήρως. Σου δίνω το λόγο μου ότι το ξέρω αυτό, ακόμα και όταν το παραβλέπω. Ξέρω πως ο αποχωρισμός από εμένα είναι ένα από τα πρωταρχικά καθήκοντα της εφηβείας σου που τη βλέπω να αστράφτει στον ορίζοντα. Με φοβίζει όσο το να μου ρίξουν παγάκια στην κοιλιά αυτό το κενό, αυτή η απόσταση, η απαραίτητη απόσχιση, ωστόσο θέλω να ξέρεις πόσο ζωτική είναι για σένα. Θα είμαι εκεί, ό,τι κι αν συμβεί Γκρέις. Το κόκκινο νήμα που μας συνδέει είναι ελαστικό και θα τεντωθεί. Το ξέρω πως μπορεί να τεντωθεί κι άλλο. Και μόλις ολοκληρωθεί η μετάβαση στην ενηλικίωση, θα δημιουργηθεί μια νέα, ακόμη καλύτερη οικειότητα ανάμεσά μας. Κι αυτό το ξέρω.\n8.Σχεδόν ποτέ δεν φταις εσύ. Αυτό που εννοώ είναι πως όταν οι άνθρωποι σου φέρονται με τρόπο που σε πληγώνει ή σε κάνει να αισθάνεσαι ανασφάλεια, είναι σχεδόν βέβαιο ότι οφείλεται σε κάτι που συμβαίνει μέσα τους, και όχι σε κάτι που οφείλεται σε εσένα. Παλεύω πολύ με αυτό το θέμα και έχω προσπαθήσει πάρα πολύ σκληρά να μην σου πω ούτε μια φορά ότι είσαι «υπερευαίσθητη» ή ότι «πρέπει να το ξεπεράσεις» όταν νιώθεις πληγωμένη. Πίστεψέ με, ξέρω ότι τα συναισθήματα μπορούν να σου κομματιάσουν την καρδιά, ακόμα κι όταν το μυαλό σου διαφωνεί. Όμως ίσως, λέω, ίσως, βοηθάει να θυμάσαι ότι σχεδόν πάντα οι άλλοι παλεύουν με τους δικούς τους δαίμονες, ακόμα και όταν κατά λάθος πέφτουν πάνω σου.\n9.Δεν υπάρχει κάποιος άνθρωπος που μπορεί από μόνος του να καλύψει όλες σου τις ανάγκες. Να είσαι πολύ προσεχτική στην παραχώρηση αυτής της εξουσίας σε οποιοδήποτε πρόσωπο. Υποψιάζομαι ότι προσπαθείς να γεμίσεις το κενό της μοναξιάς που σε τρώει, κι αν είναι έτσι, είναι κάτι που κληρονόμησες από εμένα. Αυτό το συναίσθημα, «το κενό στην καρδιά της ζωής» όπως λέει η Βιρτζίνια Γουλφ, είναι απλώς κομμάτι της ζωής. Η προσπάθεια να γεμίσουμε αυτόν τον πόνο με άλλους ανθρώπους (ή με ο,τιδήποτε άλλο, όπως φαγητό, αλκοόλ, αναρίθμητες συμπεριφορές που μουδιάζουν τον πόνο, για τις οποίες δεν έχεις ιδέα ακόμη) είναι χαμένη υπόθεση. Κανένας δεν μπορεί να το κατορθώσει. Θα αισθανθείς απογοητευμένη, και το χειρότερο, αυτή η μοναξιά θα παραμένει εκεί, ό,τι και να γίνει. Μαθαίνω να αγκαλιάζω αυτήν τη μοναξιά, να την αποδέχομαι ως κομμάτι του εαυτού μου. Ελπίζω να σε βοηθήσω να κάνεις το ίδιο.\n10.Κάνω ό,τι καλύτερο μπορώ. Ξέρω ότι δεν είμαι αρκετά καλή και σίγουρα όχι η μητέρα που σου αξίζει. Είμαι ανυπόμονη, κάνω λάθη και υψώνω τη φωνή μου. Συγνώμη. Αγαπώ εσένα και τον αδελφό σου περισσότερο από οποιονδήποτε άλλον στον κόσμο και πάντα εύχομαι να γίνω καλύτερη για εσάς. Θα παραδεχτώ ότι δεν λατρεύω πάντα τη συμπεριφορά σας και ότι βιάζομαι να σας το διαβιβάσω. Όμως κάθε μέρα που ξημερώνει σας αγαπώ με κάθε ίνα της ύπαρξής μου. Ό,τι κι αν συμβεί.\nΕυχαριστούμε ιδιαίτερα την Αγγελική Τζαβάρα που προσφέρθηκε να το μεταφράσει και να μας το στείλει. Το εκτιμούμε ιδιαίτερα! Posted by\nΔεν είναι λίγοι οι μαθητές που παραπονιούνται ότι δε μπορούν να θυμηθούν το λεξιλόγιο παρ' όλο που διαβάζουν. "Διαβάζω κυρία, αλλά δε τα θυμάμαι" μου είπε μια μαθήτρια προχθές. Επειδή το διαβάζω κάτι έχει πολλές αναγνώσεις, για να δούμε κάποιες συμβουλές που θα μας βοηθήσουν να θυμόμαστε ευκολότερα και σε βάθος χρόνου.\nΠροσπαθήστε να μαθαίνετε το πρωί.\nΣηκωθείτε νωρίς το πρωί (όχι στις 11:00 δεν είναι νωρίς, νωρίς είναι στις 06:00) και αφού κάνετε ένα αναζωογονητικό μπάνιο αρχίστε το διάβασμα. Ότι κι αν μάθετε το πρωί, θα το θυμάστε. Αυτό συμβαίνει επειδή το πρωί όλο το περιβάλλον βρίσκετε καλυμμένο από ένα πέπλο ησυχίας. Σ' αυτή την ησυχία το μυαλό σου δουλεύει πολύ γρήγορα και απορροφά τα πάντα, αφού δε δέχεται άλλα ερεθίσματα. 2η συμβουλή\nΜάθε διαβάζοντας δυνατά.\nΌταν μιλάμε δυνατά, το μυαλό μας συγκεντρώνεται στο θέμα και αυτόματα αποθηκεύει ότι του λέμε. Η ακοή συμμετέχει και ο εγκέφαλος επεξεργάζεται καλύτερα αυτό που του λέμε. Έτσι θυμόμαστε τα πάντα.\nΞαπλωμένος δε πρόκειται να μάθεις ποτέ. Περπατώντας αισθάνεσαι χαλαρός. Τότε το μυαλό σου είναι πιο δραστήριο και έτσι μαθαίνει και αποθηκεύει τις λέξεις πιο εύκολα. Ταυτόχρονα χάνεις και θερμίδες!\nΌταν επαναλαμβάνεις κάθε λέξη, το μυαλό σου αποθηκεύει μόνιμα αυτή τη λέξη. Έρευνες έχουν αποδείξει ότι για να γίνει μια λέξη κτήμα μας χρειάζεται το μυαλό μας να τη δει, να την ακούσει, να τη γράψει συνολικά 14 φορές. Θυμήσου ότι η επανάληψη είναι η μητέρα της μάθησης (ο πατέρας άγνωστος). 5η συμβουλή\nΑφιέρωσε χρόνο και άσε το χρόνο να δουλεύει για εσένα.\nΓια να θυμηθείς πρέπει να αφιερώσεις χρόνο αλλά και να περάσει χρόνος. Δε γίνεται να διαβάσεις τις λέξεις 2 φορές λίγο πριν το μάθημα και να απαιτείς να θυμάσαι. Μια καλή τακτική είναι να διαβάζεις τις προηγούμενες ημέρες και την ημέρα του μαθήματος να κάνεις επανάληψη. Δεν έχει νόημα να διαβάζεις την τελευταία στιγμή. Οι λέξεις αποθηκεύονται στη μνήμη σου για σύντομο χρονικό διάστημα και μετά σβήνουν γιατί δεν έχουν το χρόνο να περάσουν στη μακροχρόνια μνήμη. 6η συμβουλή\nΤο να ξεχνάς είναι η βάση του να θυμάσαι. Πολλοί άνθρωποι λένε ότι ξεχνάνε εύκολα και αγχώνονται. Νέες επιστημονικές μελέτες αποδεικνύουν ότι αν ξεχνάς τα πάντα, μπορείς να θυμάσαι τα πάντα. Το μυαλό σου δεν είναι σκληρός δίσκος υπολογιστή για να μπορεί να ανακαλεί τα πάντα (ακόμη κι αυτός χρειάζεται ανασυγκρότηση ή format).Προσπάθησε να αρχίσεις να ξεχνάς γιατί όταν ξεχνάς μπορείς να αρχίσεις να θυμάσαι άλλα πράγματα πιο χρήσιμα. 7η συμβουλή\nΑνακάλεσε πράγματα στη μνήμη σου προσπαθώντας να τα διδάξεις σε άλλους ( ή στον ίδιο σου τον εαυτό).\nΌταν προσπαθείς να μεταδώσεις κάτι σε κάποιον άλλο η μνήμη σου αυξάνεται 20 φορές. Αν θες λοιπόν να θυμάσαι και δεν έχεις κάποιον να σε ακούει χρησιμοποίησε την τεχνολογία. Πίσω στα 1990 συνήθιζα να γράφω σε κασέτες τα μαθήματα που ήθελα να μάθω και να τα ακούω ξανά και ξανά. Κάνε το ίδιο κι εσύ. χρησιμοποίησε τον υπολογιστή σου. Ηχογράφησε τον εαυτό του ή γύρισε ένα βίντεο και πρόβαλέ το. Θα εκπλαγείς με το πόσα θα μάθεις. 8η συμβουλή\nΠροσπάθησε να έχεις στο μυαλό σου το δάσκαλό σου.\nΞέρω ότι υπάρχουν φορές που δε θες να τον δεις ούτε ζωγραφιστό. Ο δάσκαλός σου όμως είναι η πηγή της γνώσης αφού από αυτόν μαθαίνεις και μπορεί να είναι πάντα δίπλα σου. Νοητικά τουλάχιστον. Αν λοιπόν ξεχάσεις κάτι, θυμήσου το δάσκαλό σου. Θα σε βοηθήσει να θυμηθείς. 9η συμβουλή\nΑν θεωρείς ότι τα ξέρεις όλα καλά, αναθεώρησε τάχιστα. Δώσε μια νέα πρόκληση στο μυαλό σου έτσι ώστε να συνεχίσει να απασχολείται και ως εκ τούτου να δημιουργεί νέους νευρώνες και νέες συνάψεις. Μόλις πιστέψεις ότι έφτασες στην κορυφή είναι η ώρα που θα αρχίσεις να χάνεις το παιχνίδι. Βρες "άλλο βουνό να σκαρφαλώσεις", μια νέα πρόκληση που θα δώσει στο μυαλό σου νέα ερεθίσματα. 10η συμβουλή\nΕίναι πιο εύκολο να θυμάσαι μια λέξη ή φράση αν προσπαθήσεις να τη συσχετίσεις με ένα πρόσωπο, πράγμα ή ακόμη και με ένα τραγούδι που εμπεριέχει αυτή τη λέξη.\n10 + 1 συμβουλή\nΧρησιμοποίησε αυτό που θες να μάθεις όσο πιο πολύ μπορείς.\nΠολλές φορές είναι πολύ χρήσιμο να γράψεις τη λέξη μέσα σε μια πρόταση. Αν η λέξη έχει πολλαπλές σημασίες, γράψε πολλές προτάσεις, μία για κάθε σημασία. Αν μαθαίνεις πολλές λέξεις προσπάθησε να γράψεις μια ιστορία με όσες πιο πολλές από τις λέξεις μπορείς. Έτσι και μαθαίνεις και βελτιώνεις το γράψιμό σου.Όσο πιο πολύ τις χρησιμοποιείς τόσο πιο γρήγορα αποθηκεύονται στη μακροπρόθεσμη μνήμη σου.\n10 +2 συμβουλή\nΧρησιμοποίησε τη γνώση σου στην καθημερινότητά σου. Διάλεξε μια λέξη την ημέρα και φτιάξε με αυτή όσο πιο πολλές προτάσεις μπορείς. Χρησιμοποίησε την στα e-mails σου, στο σχολείο , με τους φίλους σου....παντού.\nΤην επόμενη φορά λοιπόν που θα χρειαστεί να μάθεις κάτι ξύπνα πρωί, άρχισε να περπατάς και διάβαζε δυνατά. Επανέλαβε πολλές φορές, κάνε συχνές επαναλήψεις και άσε το χρόνο να δουλέψει για εσένα. Συσχέτισε τα νέα δεδομένα με εικόνες ή ανθρώπους. Κάνε επανάληψη.\nΆλλωστε όπως είπε και ο Albert Einstein: " Στο μέσο της δυσκολίας υπάρχει η ευκαιρία." Καλή σας επιτυχία. Source:www.genius.edu.gr


Εσωτερική μεταγραφή ο Παππάς στο Αγρίνιο! | Onsports.gr\nhome ΠοδόσφαιροSuper LeagueΕσωτερική μεταγραφή ο Παππάς στο Αγρίνιο! Κοινοποιήστε\nΕσωτερική μεταγραφή ο Παππάς στο Αγρίνιο!\tΣυντάκτης: Πλιάτσικας Κώστας\nΔημοσίευση: Πέμπτη, 22 Σεπτεμβρίου 2011 20.49\nΤον περασμένο Ιούλιο αποχώρησε από την προετοιμασία του Παναιτωλικού στο Καρπενήσι, προκειμένου να μεταβεί στο Αγρίνιο και να συζητήσει με την διοίκηση τους όρους της λύσης του συμβολαίου του.\tΔύο μήνες μετά ο Χάρης Παππάς, περί ου ο λόγος, βγήκε από το… ψυγείο, φόρεσε ξανά την φόρμα εργασίας του και μετέχει από ην Τετάρτη(21/9) στις προπονήσεις των «καναρινιών» θέτοντας εαυτόν στην διάθεση του Μπάμπη Τεννέ. Σύμφωνα με πληροφορίες του Onsports από την στιγμή που οι δύο πλευρές δεν βρήκαν την χρυσή τομή για την διακοπή της συνεργασίας τους, αποφάσισαν αμφότερες να ρίξουν νερό στο κρασί τους και να προχωρήσουν σε αναπροσαρμογή του συμβολαίου που «τρέχει» μέχρι και το επόμενο καλοκαίρι.\nΟ «Χάρι Πότερ» δέχτηκε την μικρή μείωση των ετήσιων απολαβών του και έτσι οι δύο πλευρές πραγματοποιούν ένα νέο ξεκίνημα στoν «γάμο» τους...\n«Είμαι έτοιμος να βοηθήσω τον Παναιτωλικό να πετύχει τους στόχους του. Θα χρειαστώ λίγο χρόνο να καλύψω το χαμένο έδαφος και να βρω τα πατήματά μου. Η ομάδα έχει όλα τα φόντα και τις προϋποθέσεις να έχει μια επιτυχημένη χρονιά…» είναι τα λόγια που μετέφερε στο περιβάλλον του ο 28χρονος παίκτης, αμέσως μετά την υπογραφή ανακωχής στις σχέσεις του με την ομάδα του Αγρινίου.\nΥπενθυμίζεται ότι ο Παππάς υπήρξε ένας από τους μεγάλους πρωταγωνιστές της περυσινής πρωταγωνιστικής πορείας του Παναιτωλικού στην Football League (έγραψε στο… κοντέρ 29 συμμετοχές και 2 γκολ) συμβάλλοντας τα μέγιστα στην επίτευξη του στόχου της ανόδου στην Super League.\nΣτα αμιγώς αγωνιστικά, ούτε την Πέμπτη(22/9) μπήκαν στο κανονικό πρόγραμμα της προπόνησης οι Εντζεγκουέλε, Αντι και Μπουμάλ με αποτέλεσμα να κρίνεται αμφίβολη η συμμετοχή στους στο προσεχές παιχνίδι με τον ΠΑΣ Γιάννινα.


ΠΝΕΥΜΑΤΙΚΗ ΧΑΡΑ: Το νοικοκυριό και η χριστιανική ανατροφή του παιδιού(Γέροντας Παίσιος)\n- Γέροντα, μία μητέρα μου είπε: «Είμαι αδύναμη σωματικά και κουράζομαι πολύ. Ούτε τις δουλειές προλαβαίνω να κάνω, ούτε μου μένει χρόνος για προσευχή».- -Να απλοποιήση την ζωή της,για να της μένη χρόνος και για προσευχή. Με την απλότητα μια μητέρα μπορεί να κάνη πολλή προκοπή. Αν μια μάνα έχει απλοποιήσει τη ζωή της, αλλά κοπιάζει, γιατί έχει πολλά παιδιά, δικαιούται να πη «κουράζομαι».Αν όμως χάνη το χρόνο της κοιτάζοντας πώς θα παρουσιάση τακτοποιημένο το σπίτι της στους ξένους , τότε τι να πη κανείς; Μερικές μητέρες , για να τα έχουν όλα τακτοποιημένα στο σπίτι, περιορίζουν ασφυκτικά τα παιδάκια και δεν τα αφήνουν να μετακινήσουν μια καρέκλα ή ένα μαξιλάρι. Τους επιβάλουν στρατιωτική πειθαρχία, και έτσι τα παιδιά , ενώ γεννιούνται κανονικά, μεγαλώνουν δυστυχώς βλαμμένα. Ένας μυαλωμένος άνθρωπος , αν δη σε ένα σπίτι που έχει πολλά παιδιά όλα τα πράγματα στην θέση τους, θα βγάλη συμπέρασμα ότι ή τα παιδιά είναι βλαμμένα ή η μάνα είναι βάρβαρη και επιβάλλει στρατιωτική πειθαρχία . Υπάρχει φόβος στην ψυχή των παιδιών , γιʼ αυτό πειθαρχούν.\n- Όταν κάνη τις δουλειές στο σπίτι, δεν μπορεί συγχρόνως να προσεύχεται; Εμένα η μητέρα μου μου έμαθε να λέω την ευχή.Όταν σαν παιδιά κάναμε καμμιά αταξία και πήγαινε να θυμώση, την άκουγα που έλεγε: « Κύριε Ιησού Χριστέ, ελέησόν με». Όταν έβαζε το ψωμί στο φούρνο έλεγε: « Εις το όνομα του Χριστού και της Παναγίας». Και όταν ζύμωνε και όταν μαγείρευε, πάλι έλεγε συνέχεια την ευχή. Έτσι αγιαζόταν και το ψωμί και το φαγητό που έκανε, αγιάζονταν και αυτοί που το έτρωγαν. Πόσες μητέρες που είχαν αγία ζωή είχαν και αγιασμένα παιδιά! Να, η μητέρα του Γέροντα Χατζη-Γεώργη. Ακόμα και το γάλα αυτής της ευλογημένης μάνας, που θήλαζε ο Γαβριήλ –το κατά κόσμον όνομα του Γέροντα Χατζη-Γεώργη ήταν ασκητικό! Είχε αποκτήσει δύο παιδιά και ύστερα ζούσαν με το σύζυγό της εν παρθενία, αγαπημένοι σαν αδέλφια. Είχε ασκητικό πνεύμα από μικρή, γιατί είχε αδελφή μοναχή ,ασκήτρια,την οποία επισκεπτόταν και αργότερα με τα παιδιά της . Ο πατέρας του Γαβριήλ ήταν και αυτός ευλαβής και ασχολούνταν με το εμπόριο, γι αυτό τον περισσότερο καιρό τον περνούσε στα ταξίδια. Αυτό έδινε την ευκαιρία στην μητέρα του να ζη απλά, να μη «μεριμνά και τυρβάζη περί πολλά», να τον παίρνη μαζί της και να αγρυπνή με άλλες γυναίκες πότε στις σπηλιές και πότε στα εξωκκλήσια. Γι αυτό μετά έφτασε σε τέτοια μέτρα αγιότητος.Η ευλάβεια της μητέρας έχει μεγάλη σημασία. Αν η μητέρα έχει ταπείνωση, φόβο Θεού, τα πράγματα μέσα στο σπίτι πάνε κανονικά. Γνωρίζω νέες μητέρες που λάμπει το πρόσωπό τους , αν και δεν έχουν από πουθενά βοήθεια. Από τα παιδιά καταλαβαίνω σε τι κατάσταση βρίσκονται οι μητέρες.


Απάντησε με ένα τραγούδι - Σελίδα 2\nΠεμ 13 Ιουν 2019, 12:42\nΡωτάει ο προηγούμενος, απαντάμε με τον τίτλο και τον καλλιτέχνη ενός τραγουδιού και κάνουμε ερώτηση για τον επόμενο.\n12 - Άννα Βίσση\nΑπ: Απάντησε με ένα τραγούδι\nΤρι 17 Σεπ 2019, 15:32\nΑνδρέας Στάμος, Να βρω την αγάπη.\nΈχεις αγωνία για κάτι;\nΠαρ 20 Σεπ 2019, 20:36\n12, Άννα Βίσση\nΤι θα κάνεις όταν βγεις στη σύνταξη;\nΠαρ 20 Σεπ 2019, 20:56\nΘα πάρω μια ψαρόβαρκα, το μωρό μου : Γιάννης Πάριος\nΠόση τρέλα κουβαλάς;\nΤρι 01 Οκτ 2019, 15:58\nΕίμαι τρελός που σ' αγάπησα. Γιάννης Πάριος.\nΤί θέλεις πολύ;\nΤετ 02 Οκτ 2019, 11:12\nΠόσο σε θέλω, Λαυρέντης Μαχαιρίτσας.\nΤετ 02 Οκτ 2019, 12:01\nΖήλεια μου, Χάρις Αλεξίου\nΤετ 02 Οκτ 2019, 12:52\nΈρωτά μου αγιάτρευτε (Πίτσα Παπαδοπούλου)\nΠροδόθηκες στη ζωή;\nΤετ 02 Οκτ 2019, 13:12\nΠροδοσία, Χρήστος Δάντης\nΈκλαψες ποτέ για κάποιον άνθρωπο;\nΔευ 23 Δεκ 2019, 19:02\nΞανθόπουλος Νίκος - Αγάπησα Και Πόνεσα\nΈχεις αρχίσει να βιώνεις φθορά;\nΔευ 23 Δεκ 2019, 19:29\nΤι νιώθεις αυτή την περίοδο;\nΔευ 06 Ιαν 2020, 11:32\nΜοναξιά Μου Όλα, Πυξ-Λαξ\nΤί περιμένεις από τη ζωή σου;


Μεγαλύτερη καρότσα και ωφέλιμο άνω του 1,0t. - isuzu d-max\nΤο νέο D-Max προσφέρει καρότσα με αυξημένο μήκος και ύψος πλευρικών τοιχωμάτων.\nΠολλαπλοί κρίκοι έχουν προβλεφθεί σε διάφορα σημεία.\nΤο σχήμα του πίσω προφυλακτήρα διευκολύνει σημαντικά την πρόσβαση εντός του χώρου φόρτωσης.\n43.366 Επισκέψεις στο άρθρο (17/9/2021)\nΠαρά το μικρότερο μήκος του αμαξώματος (-30 χλστ.) στις Double Cab εκδόσεις, το νέο D-Max έχει αντίστοιχη αύξηση στο μήκος του μεταξονίου, γεγονός που επιφέρει σημαντικές αλλαγές στη δομή και σχεδίαση του χώρου φόρτωσης.\nΣε σχέση με την προηγούμενη γενιά του μοντέλου, το μήκος της καρότσας έχει αυξηθεί (Single Cab: +25χλστ. , Extended Cab: +10χλστ., Crew Cab:+19χλστ.) και στις διπλοκάμπινες «Crew» εκδόσεις ανέρχεται στα 1.571 χλστ. με πλάτος 1.530 χλστ. και ύψος πλευρικών τοιχωμάτων στα 490 χλστ.Με το μεικτό βάρος του D-Max Double Cab να ανέρχεται στους 3,1t., αναλόγως της έκδοσης, είναι σε θέση να υποστηρίξει φορτία έως και 1.115 κιλών ενώ, μπορεί να έλξει φορτία έως και 3,5t.


Skeptomenos Blog: Τις εκλογές κέρδισε ο Ραγιαδισμός του νέο Έλληνα........\nΝα βγει και να πει ουστ ρε όλοι εγώ ψηφίζω σαν Έλληνας έξω τα μνημόνια έξω όλοι και δίνω τεράστιο ποσοστό και δύναμη στο χ αρχηγό να το κάνει.\nΉ να πει όχι θέλω τον άλλο δρόμο της Ευρώπης με θυσίες από τον δύσκολο δρόμο και πάλι δίνω δύναμη σε αυτόν τον αρχηγό να το κάνει.\nΑναποφάσιστος, μόνο να έχει απλά να βρίζει για το θεαθήναι χωρίς όμως να παίρνει αποφάσεις. Περιμένοντας πάλι μήπως βρεθεί κάποιος ξένος να του δώσει τα όπλα για να πάρει μία απόφαση και να κουνηθεί.\nΌπως έγινε την τελευταία φορά που του πήρε βέβαια 400 χρόνια υπό σκλαβιά μέχρι να τον ξεσηκώσουν οι ξένοι. Αυτοί είμαστε σαν λαός και το ξέρουν καλά και οι δανειστές μας και όσοι μας ορίζουν τις ζωές μας.\nΞέρουν καλά πως ότι και να μας κάνουν θα είμαστε πάντα αναποφάσιστοι , θα απέχουμε μια ζωή για να μην πάρουμε μία ευθύνη της πράξης μας με αποτέλεσμα ούτε η μία αλλά ούτε και η αλλη πολιτική να μπορεί να κάνει και να εφαρμόσει αυτά που λέει ή θέλει.\nΕγκλωβισμένοι από τους ίδιους μας τους εαυτούς, φοβούμενοι να κάνουμε και την παρά μικρή κίνηση που θα πρέπει να αναλάβουμε ευθύνες και κόστος. Μόνο θεατές απλά να βρίζουμε στα καφενεία και στο ίντερνετ και μετά σπίτι στον καναπέ να δούμε τις αδερφές Καρντάσιανς, και κάνενα Τούρκικο.........\nΣε ένα τέτοιο λαό δεν αξίζει να σωθεί.\nΑν είμαστε λαός αγωνιστών όπως λέτε πολλοί πρέπει να το αποδείξουμε.\nΑν θέλουμε μνημόνιο να βγάλουμε αυτούς που το στηρίζουν με 70% για να κάνουν αυτό που πρέπει έχοντας την δύναμη μιας σαφούς θέλησης του λαού από την ψήφο του, αν θέλουμε αντιμνημόνιο τότε να βγάλουμε επίσης αυτούς που πρέπει με 70& για να κάνουν αυτοί από που πρέπει σύμφωνα με τις προσταγές και την θέληση του λαού.\nΚαι όλοι εμείς φυσικά να πάρουμε και την ευθύνη της επιλογής και να είμαστε και έτοιμοι σαν γενναίοι να δεχτούμε και τις όποιες συνέπειες από την μια η την άλλη απόφαση.\nΜονά ζυγά δικά μας και την ουρά μας απ' έξω δεν γίνεται........\nΑναρτήθηκε από Skeptomenos Politis στις 12:31 μ.μ.


ΓΙΑΤΙ Η ΑΠΩΛΕΙΑ ΒΑΡΟΥΣ ΕΙΝΑΙ ΘΕΜΑ ΥΓΕΙΑΣ ΚΑΙ ΟΧΙ ΕΜΦΑΝΙΣΗΣ : PreciousLife\nΓΙΑΤΙ Η ΑΠΩΛΕΙΑ ΒΑΡΟΥΣ ΕΙΝΑΙ ΘΕΜΑ ΥΓΕΙΑΣ ΚΑΙ ΟΧΙ ΕΜΦΑΝΙΣΗΣ\nΓια χιλιάδες χρόνια η παχυσαρκία θεωρούνταν σπάνιο φαινόμενο. Το 1997, όμως, ο Παγκόσμιος Οργανισμός Υγείας (Π.Ο.Υ.) χαρακτήρισε την παχυσαρκία παγκόσμια επιδημία. Αξιοσημείωτο μάλιστα είναι το γεγονός πως τα ποσοστά της παρουσιάζουν αυξητικές τάσεις. Οι λόγοι είναι πολλοί: η µείωση της φυσικής δραστηριότητας, η αύξηση της προσλαμβανόμενης τροφής αλλά και οι ψυχολογικοί παράγοντες.\nΓια την αντιμετώπιση της παχυσαρκίας έχουν ασχοληθεί πολλοί επιστήµονες και έχουν γίνει πολλές µελέτες και έρευνες που έχουν διεισδύσει ακόµη πιο βαθιά στο θέµα της αιτιολογίας. Στις βιομηχανικές χώρες, όπου οι πλούσιες σε ενέργεια τροφές είναι άφθονες και ο τρόπος ζωής είναι «καθιστικός», η παχυσαρκία αποτελεί ήδη ένα σημαντικό και σοβαρό πρόβλημα υγείας.\nΗ πρώτη αιτία της παχυσαρκίας αφορά την διατροφή, η οποία αποτελεί καθοριστικό στοιχείο του βάρους του σώματος. Η πρόσληψη θερμίδων, η ισορροπία των θρεπτικών συστατικών και η κατανομή των γευμάτων κατά τη διάρκεια της ημέρας σχετίζονται με τη σύσταση του σώματος. Ωστόσο η παχυσαρκία δεν σχετίζεται τόσο με τον υπερσιτισμό, όσο με την κατανάλωση τροφών υψηλής θερμιδικής αξίας και υψηλής περιεκτικότητας σε λίπος, ζάχαρη και στη μεγάλη κατανάλωση fast food η οποία σχετίζεται και με ελάττωση της ημερήσιας πρόσληψης φρούτων και λαχανικών.\nΔεν είναι περίεργο που το θέμα της απώλειας βάρους απασχολεί μεγάλο ποσοστό του πληθυσμού. Πολλές φορές βλέπουμε κάποιον να είναι δυσαρεστημένος με τα παραπάνω κιλά και να ψάχνει απεγνωσμένα μια γρήγορη λύση για να χάσει βάρος. Έτσι λοιπόν καταφεύγει στις λεγόμενες δίαιτες εξπρές, που υπόσχονται γρήγορα αποτελέσματα, όπως «χάστε 7 κιλά σε μια εβδομάδα». Και συνήθως ο λόγος που κάποιος θέλει να χάσει εύκολα και γρήγορα κιλά είναι κυρίως αισθητικός. Απόλυτα κατανοητό, γιατί ένα καλλίγραμμο σώμα μας κάνει χαρούμενους, μας δίνει αυτοπεποίθηση, νιώθουμε όμορφοι, ελκυστικοί. Ωστόσο η απώλεια βάρους δεν είναι μόνο θέμα εάν θα καταφέρουμε να μπούμε ξανά στο αγαπημένο μας τζιν ή εάν θα είμαστε πιο αδύνατοι στην επόμενη εκδήλωση, αλλά κυρίως αφορά την υγεία μας.\nΕιδικά για τον σακχαρώδη διαβήτη τύπου 2, το 80% των πασχόντων είναι παχύσαρκοι και η απώλεια βάρους αποτελεί ίσως το μοναδικό μέσο για την πρόληψη της πάθησης. Επίσης μελέτες δείχνουν πως η αύξηση του σωματικού λίπους ειδικά στην περιοχή της κοιλιάς είναι άμεσα συνδεδεμένη με την αύξηση της της αρτηριακής πίεσης, της ολικής χοληστερόλης και των τριγλυκεριδίων.\nΌμως τις περισσότερες φορές οι προσπάθειες που καταβάλλονται για την απώλεια βάρους έχουν σαν αποτέλεσμα την προσωρινή μείωση των κιλών, χωρίς να υπάρχουν μακροπρόθεσμα οφέλη. Για να καταφέρετε να χάσετε βάρος αλλά και να διατηρήσετε αυτή την απώλεια, ακολουθήστε τις παρακάτω συμβουλές.\nΤροποποιήστε τη συμπεριφορά σας. Για να υπάρξει η επιθυμητή απώλεια βάρους, είναι σημαντική η τροποποίηση της συμπεριφοράς. Κάτι που μπορεί να σας βοηθήσει είναι να ξεκινήσετε να παρατηρείτε σε ποιες συνθήκες νιώθετε την ανάγκη να καταναλώνετε μεγαλύτερη ποσότητα φαγητού. Μπορεί επίσης να επιβραβεύετε μερικές φορές τον εαυτό σας, με σκοπό να βελτιώσετε την ψυχολογία σας και να τον αποτρέψετε να επιστρέψει στις παλιές συνήθειες.\nΜειώστε τη γλυκαιμία. Ένας σημαντικός παράγοντας, όχι μόνο για τους διαβητικούς αλλά και για όσους θέλουν να χάσουν κιλά και να έχουν καλή υγεία, είναι ο γλυκαιμικός δείκτης. Τι είναι ο γλυκαιμικός δείκτης; Μας δείχνει την εκατοστιαία αύξηση του σακχάρου στο αίμα μας μετά από την κατανάλωση μίας ποσότητας ενός συγκεκριμένου τροφίμου που περιέχει 50 γραμμάρια υδατανθράκων, σε σύγκριση με την αύξηση που προκύπτει από τη χορήγηση ισοδύναμης ποσότητας γλυκόζης (δηλ 50 γραμμαρίων). Γενικά η κατανάλωση τροφίμων με υψηλό γλυκαιμικό δείκτη, άρα και η απότομη αύξηση του σακχάρου στο αίμα, συνδέεται με την αύξηση της παχυσαρκίας και του ενδοκοιλιακού λίπους.\nΕνώ από την άλλη μεριά η κατανάλωση τροφίμων με χαμηλό γλυκαιμικό δείκτη ανεβάζει με πιο αργό ρυθμό το σάκχαρο, οι απαιτήσεις για ινσουλίνη μικραίνουν, και έτσι ο οργανισμός προστατεύεται από τις απότομες μεταπτώσεις του σακχάρου, η πείνα ελαττώνεται και μειώνεται ο ρυθμός αποθήκευσης σωματικού λίπους.\nΑπαραίτητη όμως προϋπόθεση για να πετύχετε μια μακροπρόθεσμη απώλεια βάρους, εκτός από μια υγιεινή διατροφή, είναι και η σωματική άσκηση. Η φυσική δραστηριότητα παίζει ουσιώδη ρόλο στον έλεγχο του σωματικού βάρους. Η 30λεπτη άσκηση, ήπιας έντασης, πέντε φορές την εβδομάδα, συνδέεται με τη βελτίωση της φυσικής κατάστασης. Ωστόσο τα νέα δεδομένα δείχνουν πως η άσκηση για 40 με 60 λεπτά την ημέρα θεωρείται πιο αποτελεσματική για την απώλεια βάρους.\nΣυμπερασματικά λοιπόν η παχυσαρκία είναι ένα παγκόσμιο φαινόμενο που, λαμβάνοντας υπόψη τα δεδομένα, εξαπλώνεται απειλητικά. Πηγάζει από πληθώρα αιτιών και εγκυμονεί τόσο βραχυπρόθεσμα, όσο και μακροπρόθεσμα δυσάρεστα αποτελέσματα για την υγεία. Γι’ αυτό το λόγο χρήζει άμεσης αντιμετώπισης. Η υγιεινή και ισορροπημένη διατροφή σε συνδυασμό με την αύξηση της σωματικής δραστηριότητας παίζει καταλυτικό ρόλο στη διατήρηση ενός φυσιολογικού σωματικού βάρους και κατ επέκταση στην καλή υγεία.\n« ΤΑ ΜΙΚΡΟΒΙΑ ΤΟΥ ΕΝΤΕΡΟΥ ΣΤΙΣ ΝΕΥΡΟΛΟΓΙΚΕΣ ΚΑΙ ΨΥΧΙΑΤΡΙΚΕΣ ΠΑΘΗΣΕΙΣ\nΗ ΜΑΓΕΙΑ ΤΗΣ ΘΕΤΙΚΗΣ ΣΚΕΨΗΣ ΣΕ ΕΝΑ ΥΠΕΡΟΧΟ VIDEO »


Παίζοντας μουσική με τη... σκέψη - Ειδήσεις - νέα - Το Βήμα Online\nΠαίζοντας μουσική με τη… σκέψη\nΝευρολόγοι δημιούργησαν ένα «hands-free» μουσικό όργανο το οποίο ελέγχεται… με τη σκέψη. Οπως αναφέρουν σε δημοσίευσή τους στο επιστημονικό έντυπο «Frontiers in Human Neuroscience», ελπίζουν ότι το νέο αυτό μουσικό όργανο που ονομάστηκε εγκεφαλόφωνο θα βοηθήσει σημαντικά στην αποκατάσταση ασθενών με κινητικά προβλήματα, όπως εκείνοι που έχουν υποστεί εγκεφαλικό, τραυματισμούς στη σπονδυλική στήλη, ακρωτηριασμό ή πάσχουν από πλάγια μυοατροφική σκλήρυνση (amyotrophic lateral sclerosis, ALS).\n17 Ιουλίου 2017, 19:12 Ενημερώθηκε: 18 Ιουλίου 2017, 05:00\nΜε τη δύναμη του εγκεφάλου\n«Το εγκεφαλόφωνο είναι ένα μουσικό όργανο που ελέγχεται με τη σκέψη, χωρίς να απαιτείται κίνηση» εξηγεί ο Τόμας Ντόιελ, νευρολόγος στο Σουηδικό Ιατρικό Κέντρο και νευροεπιστήμονας στο Πανεπιστήμιο της Ουάσιγκτον, πρώτος συγγραφέας της νέας ερευνητικής εργασίας.\n«Είμαι μουσικός και νευρολόγος και έχω δει πολλούς ασθενείς που έπαιζαν μουσική πριν από κάποιο εγκεφαλικό ή άλλου τύπου επεισόδιο και μετά από αυτό δεν είναι πλέον σε θέση ούτε να παίξουν μουσικό όργανο ούτε να τραγουδήσουν» αναφέρει ο Ντόιελ και προσθέτει: «Ετσι σκέφτηκα ότι θα ήταν καταπληκτικό να μπορούν να χρησιμοποιήσουν τέτοιοι ασθενείς ένα μουσικό όργανο που μοιάζει με υπολογιστή και λειτουργεί με τη δύναμη του εγκεφάλου χωρίς να απαιτείται κίνηση».\nΤο εγκεφαλόφωνο συλλέγει εγκεφαλικά σήματα μέσω μιας ειδικής κάσκας η οποία μετατρέπει συγκεκριμένα σήματα σε μουσικές νότες. Το σύστημα περιλαμβάνει επίσης ένα συνθεσάιζερ επιτρέποντας στον χρήστη να «συνθέτει» μουσική με χρήση μιας μεγάλης γκάμας ήχων.\nΕύκολο στη χρήση και χωρίς «προπόνηση»\nΟ δρ Ντόιελ ανέπτυξε αρχικώς το εγκεφαλόφωνο – για το οποίο μάλιστα έχει ήδη κάνει αίτηση για κατοχύρωση πατέντας – στο ανεξάρτητο εργαστήριό του σε συνεργασία με τον δρα Φίλιξ Ντάρβας, φυσικό του Πανεπιστημίου της Ουάσιγκτον. Στην πρώτη δημοσίευσή τους που έγινε τώρα στο «Frontiers in Human Neuroscience», οι δύο ερευνητές περιγράφουν το πώς ανέπτυξαν το μουσικό όργανο καθώς και αποτελέσματα αρχικών μελετών που προσφέρουν ενδείξεις σχετικά με τη μεγάλη ευκολία χρήσης του. Σύμφωνα με τα πρώιμα αυτά στοιχεία που προέρχονται από δοκιμή σε 15 υγιείς εθελοντές, όλοι οι συμμετέχοντες ήταν σε θέση να χρησιμοποιήσουν το εγκεφαλόφωνο για τη σωστή αναπαραγωγή μουσικών τόνων, χωρίς προηγούμενη «προπόνηση».\n«Θελήσαμε αρχικώς να δείξουμε ότι άτομα που δεν είχαν καμία εξοικείωση με το εγκεφαλόφωνο μπορούν να ελέγξουν τη συσκευή με ακρίβεια πολύ μεγαλύτερη από αυτήν που θα αποτελούσε ένα απλό τυχαίο γεγονός» σημειώνει ο Ντόιελ. «Οι πρώτες δοκιμές έδειξαν ότι οι εθελοντές τα πήγαν αρκετά καλά, πέρα και πάνω από τις πιθανότητες που θα έδινε η απλή τυχαιότητα».\nΕλεγχος μέσω ματιών και σκέψης\nΤο εγκεφαλόφωνο ελέγχεται μέσω δύο ανεξάρτητων τύπων εγκεφαλικών σημάτων: ο ένας τύπος αφορά αυτά που σχετίζονται με τον οπτικό φλοιό (π.χ. όταν το άτομο ανοιγοκλείνει τα μάτια του) ενώ ο δεύτερος αφορά τη σκέψη της κίνησης. Ο έλεγχος μέσω της σκέψης σχετικά με την κίνηση φαίνεται ότι είναι ο πιο χρήσιμος για τους ασθενείς με αναπηρία και ο Ντόιελ σχεδιάζει να συνεχίσει την έρευνα προς αυτή την κατεύθυνση. Προς το παρόν πάντως η δοκιμή, τουλάχιστον σε αυτή τη μικρή ομάδα εθελοντών, έχει δείξει ότι ο έλεγχος μέσω του ανοιγοκλείσματος των ματιών φαίνεται να είναι πιο ακριβής από εκείνον της «νοητής» κίνησης.\nΤο εγκεφαλόφωνο βασίζεται στη διεπαφή εγκεφάλου – υπολογιστή με χρήση μιας «παλαιάς» μεθόδου, του ηλεκτροεγκεφαλογραφήματος, το οποίο μετρά τα ηλεκτρικά σήματα στον εγκέφαλο. Οι επιστήμονες ξεκίνησαν να μετατρέπουν αυτά τα σήματα σε ήχους τη δεκαετία του 1930 και τρεις δεκαετίες αργότερα σε μουσική. Ωστόσο οι μέθοδοι που είχαν χρησιμοποιηθεί ήταν δύσκολες στον έλεγχο ενώ δεν ήταν εύκολο να έχουν πρόσβαση σε αυτές χρήστες που δεν είχαν την κατάλληλη εξειδίκευση.\nΠρος δοκιμές σε άτομα με κινητικά προβλήματα\nΟ Ντόιελ και οι συνεργάτες του εργάζονται ήδη με περισσότερα άτομα ώστε να ανακαλύψουν πόσο μπορούν να βελτιωθούν οι χρήστες μέσω της εξάσκησης. Σχεδιάζουν επίσης να ξεκινήσουν κλινικές δοκιμές του εγκεφαλόφωνου αργότερα εφέτος σε άτομα με κινητικά προβλήματα.


Μπάρες: Σελίδα 1 από 2 | Όργανα Γυμναστικής MEKMA: Διάδρομοι Γυμναστικής, Ποδήλατα, Ελλειπτικά, Πολυόργανα, Κωπηλατικές\nΒιδωτή Μπάρα βάρους 6kg και διαστάσεων 28x1200mm για να τοποθετείτε δίσκους βάρους. Διαβάστε Περισσότερα\nΒιδωτή Μπάρα βάρους 6kg και διαστάσεων 28x1200mm για να τοποθετείτε δίσκους βάρους.\nΜπάρα 28x1500mm (με βίδα)\nΒιδωτή Μπάρα βάρους 7.5kg και διαστάσεων 28x1500mm για να τοποθετείτε δίσκους βάρους. Διαβάστε Περισσότερα\nΒιδωτή Μπάρα βάρους 7.5kg και διαστάσεων 28x1500mm για να τοποθετείτε δίσκους βάρους.\nΜπάρα 28x1820mm (με βίδα)\nΒιδωτή Μπάρα βάρους 9kg και διαστάσεων 28x1820mm για να τοποθετείτε δίσκους βάρους. Διαβάστε Περισσότερα\nΒιδωτή Μπάρα βάρους 9kg και διαστάσεων 28x1820mm για να τοποθετείτε δίσκους βάρους.\nΜπάρα 28x2000mm (με βίδα)\nΒιδωτή Μπάρα βάρους 10kg και διαστάσεων 28x2000mm για να τοποθετείτε δίσκους βάρους. Διαβάστε Περισσότερα\nΒιδωτή Μπάρα βάρους 10kg και διαστάσεων 28x2000mm για να τοποθετείτε δίσκους βάρους.